№ 5 ХАТТАМА
2026 жылғы 16 қазандағы конкурстық комиссия отырысы.

Қатысқандар: 
Байқау комиссияның төрағасы: Ибраева Айнур Сериковна.
Комиссия мүшелері: 
Китанова Айгуль Сагынаевна (онлайн қатысты);
Благодарных Юлия Сергеевна;
Карибаева Гульнара Есенбаевна;
Кольчева Наталья Владимировна (онлайн қатысты).
Комиссия хатшысы: Мелешкина Наталья Юрьевна


Қарастырылатын мәселелер:
Мына бос лауазымдарға орналасу үшін үміткерлердің кандидатураларын қарау және конкурстық іріктеу өткізу:
1) Оқу-тәрбие жұмысы жөніндегі директордың орынбасары (1 штаттық бірлік);
2) Әдіскер (1 штаттық бірлік);
3) Педагог-ұйымдастырушы (1 штаттық бірлік);
4) Педагог-психолог (1 штаттық бірлік);
5) «Экологиялық орталық» бағыты бойынша қосымша білім беру педагогі (18 сағат);
6) «Вокал» бағыты бойынша қосымша білім беру педагогі (18 сағат);
7) «Теле және фотостудия» бағыты бойынша қосымша білім беру педагогі (18 сағат);
8) «Робототехника» бағыты бойынша қосымша білім беру педагогі (36 сағат).

Байқау комиссияның төрағасы А. С. Ибраева комиссия отырысының Қазақстан Республикасы Оқу-ағарту министрінің 2025 жылғы 31 наурыздағы № 57 және Қазақстан Республикасы Еңбек және халықты әлеуметтік қорғау министрінің 2025 жылғы 31 наурыздағы № 96 бірлескен бұйрығымен бекітілген «Мемлекеттік білім беру ұйымдарының бірінші басшылары мен педагогтерін лауазымдарға тағайындау және лауазымдардан босату қағидаларына» сәйкес өткізілетінін хабарлады.

1-мәселе бойынша байқау комиссияның төрағасы А. С. Ибраева КММ «Кәусар» оқушылар сарайының сайтында жарияланған конкурс туралы хабарландыруда көрсетілген құжаттарды қабылдау мерзімі ішінде оқу-тәрбие жұмысы жөніндегі директордың орынбасары лауазымына орналасу конкурсына қатысуға ниет білдірген үміткерлердің болмағанын хабарлады.
Шешімі:
Байқауға қатысуға өтінімдердің болмауына байланысты оқу-тәрбие жұмысы жөніндегі директордың орынбасарының бос лауазымына орналасу конкурсы өткізілмеді деп танылсын.
Бос лауазымға конкурстық іріктеу жалғасады.
2-мәселе бойынша байқау комиссияның төрағасы Айнур Сериковна Ибраева әдіскер лауазымына үміткер ретінде Слямова Маргарита Салтанатовнаның кандидатурасын ұсынды.
Комиссия мүшелері үміткердің жеке ісі мен ұсынылған құжаттарын зерделеді. Үміткердің жоғары білімі бар. 2025 жылы академик Е. А. Бөкетов атындағы Қарағанды ұлттық зерттеу университетін «6В01403 – Дене шынықтыру және спорт» білім беру бағдарламасы бойынша күндізгі оқу нысанында аяқтап, бакалавр дәрежесін алған. Еңбек өтілі – 10 ай 29 күн. «Даулет» күрес түрлері бойынша облыстық мамандандырылған балалар мен жасөспірімдердің олимпиадалық резерв мектебі» КММ-де әдіскер ретінде жұмыс тәжірибесі бар. Сонымен қатар Осакаровка кентіндегі «Арман би» халық ансамблінің құрамында шығармашылық қызметпен айналысқан 10 жылдық тәжірибесі бар.
Талқылау:
Комиссия әдіскер лауазымына үміткердің кандидатурасын қарау барысында алған білімін, жинақтаған тәжірибесі мен кәсіби дағдыларын ескерді. Комиссия мүшелері үміткердің бастамашылдығы мен еңбек етуге деген ынтасын атап өтті.
Халық ансамблінің құрамында ұзақ уақыт өнер көрсетуі оның тәртіптілігін, жауапкершілігін және ұжымда жұмыс істей білу қабілетін көрсетеді. Үміткердің кәсіби тұрғыдан әрі қарай дамуға және әдістемелік жұмысты жетілдіруге әлеуеті бар екені атап өтілді.
Байқау комиссияның төрағасы Айнур Сериковна Ибраева дауыс беруді ұсынды.
Дауыс беру нәтижесі: жақтап – бірауыздан (5 адам), қалыс қалғандар – жоқ, қарсы болғандар – жоқ.

Шешімі:
Слямова Маргарита Салтанатовнаның кандидатурасы негізгі штатқа әдіскердің міндетін атқарушы лауазымына ұсынылсын. 2026 жылғы желтоқсан айының соңына дейін ОЗП тестілеуінен өту талап етілсін.

3-мәселе бойынша байқау комиссияның төрағасы Айнур Сериковна Ибраева педагог-ұйымдастырушы лауазымына үміткер ретінде Гончарова Арина Ильиничнаның кандидатурасын ұсынды.
Комиссия мүшелері үміткердің жеке ісі мен ұсынылған құжаттарын зерделеді. Үміткердің жоғары білімі бар. 2026 жылы академик Е. А. Бөкетов атындағы Қарағанды ұлттық зерттеу университетін «6В03201 – Журналистика» білім беру бағдарламасы, «В042 – Журналистика және репортерлік іс» бағыты бойынша күндізгі оқу нысанында аяқтап, бакалавр дәрежесін алған.
«Новое телевидение» редакциясында практикалық жұмыс тәжірибесі бар. Авторлық жарияланымдар әзірлеу және түрлі іс-шараларды ақпараттық тұрғыдан жариялау тәжірибесіне ие. Аталған тәжірибесін растайтын материалдар презентация түрінде ұсынылды.

Талқылау:
Комиссия мүшелері үміткердің журналистика саласы бойынша бейінді жоғары білімінің бар екенін атап өтті. Ұсынылған материалдар оның ақпаратпен жұмыс істеу, материалды сауатты баяндау және қоғамдық маңызы бар оқиғаларды жариялау дағдыларының қалыптасқанын көрсетеді. Үміткердің алған кәсіби білімі мен практикалық тәжірибесі «Кәусар» оқушылар сарайында өткізілетін іс-шаралардың ақпараттық сүйемелденуін ұйымдастыруға, білім алушылардың шығармашылық бастамаларын дамытуға және олардың коммуникативтік дағдыларын қалыптастыруға ықпал ете алады.

Байқау комиссияның төрағасы Айнур Сериковна Ибраева дауыс беруді ұсынды.
Дауыс беру нәтижесі: жақтап – бірауыздан (5 адам), қалыс қалғандар – жоқ, қарсы болғандар – жоқ.

 Шешімі:
Гончарова Арина Ильиничнаның кандидатурасы негізгі штатқа педагог-ұйымдастырушы лауазымына ұсынылсын. 2026 жылғы желтоқсан айының соңына дейін ОЗП тестілеуінен өту талап етілсін.

4, 5, 6, 7 және 8-мәселелер бойынша байқау комиссияның төрағасы А. С. Ибраева «Кәусар» оқушылар сарайы» КММ сайтында жарияланған конкурс туралы хабарландыруларда көрсетілген құжаттарды қабылдау мерзімі ішінде педагог-психолог және қосымша білім беру педагогтерінің төмендегі бағыттар бойынша бос лауазымдарына орналасу байқауына қатысуға ниет білдірген үміткерлердің болмағанын хабарлады: «Экологиялық орталық»; «Вокал»; «Теле және фотостудия»; «Робототехника».

Шешімі:
Байқауға қатысуға өтінімдердің болмауына байланысты педагог-психологтың және «Экологиялық орталық», «Вокал», «Теле және фотостудия», «Робототехника» бағыттары бойынша қосымша білім беру педагогтерінің бос лауазымдарына орналасу байқаулары өткізілмеді деп танылсын.
Бос лауазымдарға конкурстық іріктеу жалғасады.

Комиссия төрағасы:        _____________________ Ибраева А.С.
Комиссия мүшелері:       _____________________ Китанова А.С.
[bookmark: _GoBack]                                          _____________________  Карибаева Г.Е.
                                          _____________________  Благодарных Ю.С.
                                          _____________________  Колчева Н.В.
Комиссия хатшысы:       _____________________  Мелешкина Н.Ю.



